ก.ต่างประเทศออกแถลงการณ์กรณีคนงานเสียชีวิตที่อิสราเอล
22 มี.ค. 53 - กระทรวงการต่างประเทศออกแถลงการณ์กรณีนายมณี สิงห์เมืองพล เสียชีวิตที่ประเทศอิสราเอล1. กระทรวงการต่างประเทศขอแสดงความเสียใจอย่างยิ่งต่อครอบครัวของนายมณี สิงห์เมืองพล ในการสูญเสียครั้งนี้ กระทรวงการต่างประเทศได้ สั่งการให้สถานเอกอัครราชทูต ณ กรุงเทลอาวีฟประสานความช่วยเหลือกับทางการอิสราเอลในการจัดส่งศพกลับประเทศ ไทย และได้ประสานกับสถานเอกอัครราชทูตอิสราเอลประจำประเทศไทยในการขอรับเงินชด เชยการเสียชีวิตแล้ว2. กระทรวงการต่างประเทศมี ความห่วงใยต่อสวัสดิภาพและความปลอดภัยของแรงงานไทยในอิสราเอลโดยเฉพาะที่ทำ งานบริเวณใกล้เคียงฉนวนกาซ่า ฉะนั้น ขอให้แรงงานไทยเพิ่มความระมัดระวังในการทำงานและการดำรงชีวิต พร้อมทั้งปฎิบัติตามคำเตือนภัยของทางการอิสราเอลอย่างเคร่งครัด หากเกิดเหตุโจมตีหรือเหตุการณ์ฉุกเฉินอื่นๆ3. กระทรวงการต่างประเทศขอ แนะนำให้แรงงานไทยที่ทำงานอยู่ในโมซาฟ Netiv Ha asara ติดต่อและประสานกับสถานเอกอัครราชทูต ณ กรุงเทลอาวีฟ ในกรณีที่แรงงานไทยประสงค์จะขอย้ายออกมาทำงานนอกโมซาฟดังกล่าว และเพื่อประโยชน์ในการเตรียมความพร้อม หากมีเหตุการณ์ฉุกเฉินในอนาคต สามารถติดต่อสถานเอกอัครราชทูต ณ กรุงเทลอาวีฟ โทร 09-954 8412 09- 954 8413 03- 609 2915 หรือ 03 - 695 89844. กระทรวงการต่างประเทศได้ สั่งการให้สถานเอกอัครราชทูต ณ กรุงเทลอาวีฟ ประสานงานกับทางการอิสราเอลเพื่อติดตามสถานการณ์อย่างใกล้ชิดแล้ว เพื่อประชาสัมพันธ์ให้แรงงานไทยในอิสราเอลได้ทราบต่อไป
22 มี.ค. 53 - กระทรวงการต่างประเทศออกแถลงการณ์กรณีนายมณี สิงห์เมืองพล เสียชีวิตที่ประเทศอิสราเอล 1. กระทรวงการต่างประเทศขอแสดงความเสียใจอย่างยิ่งต่อครอบครัวของนายมณี สิงห์เมืองพล
แรงงานไทยในอิสราเอล